CELEX: 32006D0311
Language: hu
Date: 2006-04-21 00:00:00
Title: 2006/311/EK: A Bizottság határozata ( 2006. április 21. ) a fotózselatin behozatalát illetően a 2004/407/EK bizottsági rendelet módosításáról  (az értesítés a C(2006) 1627. számú dokumentummal történt)

28.4.2006   
            
            
               HU
            
            
               Az Európai Unió Hivatalos Lapja
            
            
               L 115/40
            
         
      A BIZOTTSÁG HATÁROZATA
   
   (2006. április 21.)
   a fotózselatin behozatalát illetően a 2004/407/EK bizottsági rendelet módosításáról
   (az értesítés a C(2006) 1627. számú dokumentummal történt)
   (Csak a német, angol, francia és holland szöveg hiteles)
   (2006/311/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a nem emberi fogyasztásra szánt állati melléktermékekre vonatkozó egészségügyi előírások megállapításáról szóló, 2002. október 3-i 1774/2002/EK európai parlamenti és tanácsi rendeletre (1) és különösen annak 4. cikke (4) bekezdésére és 32. cikke (1) bekezdésére,
   mivel:
   
               (1)
            
            
               Az 1774/2002/EK rendelet betiltja az állati melléktermékek és a feldolgozott termékek Közösségbe történő behozatalát és tranzitforgalmát, kivéve ha az e rendelettel összhangban történik.
            
         
               (2)
            
            
               Az egyes harmadik országokból a fotózselatin behozatalát illetően az 1774/2002/EK európai parlamenti és tanácsi rendelet értelmében az átmeneti egészségügyi és minősítési szabályokról szóló, 2004. április 26-i 2004/407/EK bizottsági határozat (2) előírja, hogy az 1774/2002/EK rendeletben szereplő titlalomtól eltérően Franciaország, Hollandia és az Egyesült Királyság engedélyezi a kizárólag a fényképészeti iparnak szánt egyes zselatinok (fotózselatin) behozatalát.
            
         
               (3)
            
            
               A 2004/407/EK határozat előírja, hogy fotózselatin csak a határozatban felsorolt harmadik országokból, azaz Japánból és az Amerikai Egyesült Államokból hozható be.
            
         
               (4)
            
            
               Luxemburg megerősítette igényét az Amerikai Egyesült Államokból származó fotózselatinra a luxemburgi fényképészeti ipar részére. Ennek megfelelően Luxemburg számára lehetővé kell tenni a fotózselatin behozatalának engedélyezését, feltéve ha eleget tesz a 2004/407/EK határozatban megállapított feltételeknek. E behozatal azonban Belgiumba irányulna.
            
         
               (5)
            
            
               A behozott fotózselatin Belgiumból Luxemburgba történő átszállításának megkönnyítése érdekében a 2004/407/EK határozat I. és III. mellékletében megállapított feltételeket némileg módosítani kell.
            
         
               (6)
            
            
               Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 2004/407/EK határozat a következőképpen módosul:
   
               1.
            
            
               Az 1. cikk helyébe a következő szöveg lép:
               „1. cikk
               Eltérés a fotózselatin behozatalát illetően
               Az 1774/2002/EK rendelet 29. cikke (1) bekezdésétől eltérve Belgium, az Egyesült Királyság, Franciaország, Hollandia és Luxemburg kizárólag a fényképészeti ipar számára engedélyezi az e rendelet értelmében az I. kategóriába sorolt szarvasmarhák gerincoszlopát tartalmazó anyagokból előállított zselatin (fotózselatin) behozatalát e határozattal összhangban.”
            
         
               2.
            
            
               A 9. cikk helyébe a következő szöveg lép:
               „9. cikk
               Címzettek
               E határozat címzettje a Belga Királyság, a Francia Köztársaság, a Holland Királyság, a Luxemburgi Nagyhercegség és Nagy-Britannia és Észak-Írország Egyesült Királysága.”
            
         
               3.
            
            
               Az I. és III. melléklet e határozat mellékletével összhangban módosul.
            
         2. cikk
   Ezt a határozatot az Európai Unió Hivatalos Lapjában való kihirdetését követő harmadik naptól kell alkalmazni.
   3. cikk
   E határozat címzettje a Belga Királyság, a Francia Köztársaság, a Holland Királyság, a Luxemburgi Nagyhercegség és Nagy-Britannia és Észak-Írország Egyesült Királysága.
   
      Kelt Brüsszelben, 2006. április 21-én.
      
         
            a Bizottság részéről
         
         Markos KYPRIANOU
         
         
            a Bizottság tagja
         
      
   
   
      (1)  HL L 273., 2002.10.10., 1. o. A legutóbb a 208/2006/EK bizottsági rendelettel (HL L 36., 2006.2.8., 25. o.) módosított rendelet.
   
      (2)  HL L 208., 2004.6.10., 9. o.
   
      MELLÉKLET
      
                  1.
               
               
                  Az I. melléklet helyébe a következő lép:
                  
                     „I. MELLÉKLET
                     Származási harmadik országok és üzemek, rendeltetési tagállamok, az első belépés szerinti határállomások és jóváhagyott fényképészeti gyárak
                     
                                 Származási harmadik ország
                              
                              
                                 Származási üzem
                              
                              
                                 Rendeltetési tagállam
                              
                              
                                 Az első belépés szerinti határállomások
                              
                              
                                 Jóváhagyott fényképészeti gyárak
                              
                           
                                 Japán
                              
                              
                                 
                                             —
                                          
                                          
                                             
                                                         Nitta Gelatin Inc.
                                                      
                                                   
                                                         2-22 Futamata
                                                      
                                                   
                                                         Yao-City,
                                                      
                                                   
                                                         Osaka 581 – 0024 Japán
                                                      
                                                   
                                       
                                             —
                                          
                                          
                                             
                                                         Jellie Co. ltd.
                                                      
                                                   
                                                         7-1, Wakabayashi 2-Chome,
                                                      
                                                   
                                                         Wakabayashi-ku,
                                                      
                                                   
                                                         Sendai-city,
                                                      
                                                   
                                                         Miyagi,
                                                      
                                                   
                                                         982 Japán
                                                      
                                                   
                                       
                                             —
                                          
                                          
                                             
                                                         NIPPI Inc. Gelatin Division
                                                      
                                                   
                                                         1 Yumizawa-Cho,
                                                      
                                                   
                                                         Fujinomiya City
                                                      
                                                   
                                                         Shizuoka
                                                      
                                                   
                                                         418 — 0073 Japán
                                                      
                                                   
                                       
                              
                                 Hollandia
                              
                              
                                 Rotterdam
                              
                              
                                 Fuji Photo Film BV, Tilburg
                              
                           
                                 Japán
                              
                              
                                 
                                             Nitta Gelatin Inc
                                          
                                       
                                             2-22 Futamata
                                          
                                       
                                             Yao-City
                                          
                                       
                                             Osaka
                                          
                                       
                                             581 — 0024, Japán
                                          
                                       
                              
                                 Franciaország
                              
                              
                                 Le Havre
                              
                              
                                 
                                             Kodak
                                          
                                       
                                             Zone Industrielle Nord,
                                          
                                       
                                             71100 Châlon sur Saône
                                          
                                       
                           
                                 Egyesült Királyság
                              
                              
                                 Liverpool
                                 Felixstowe
                              
                              
                                 
                                             Kodak Ltd
                                          
                                       
                                             Headstone Drive,
                                          
                                       
                                             Harrow,
                                          
                                       
                                             MIDDX HA4 4TY
                                          
                                       
                           
                                 USA
                              
                              
                                 
                                             —
                                          
                                          
                                             
                                                         Eastman Gelatine Corporation,
                                                      
                                                   
                                                         227 Washington Street,
                                                      
                                                   
                                                         Peabody,
                                                      
                                                   
                                                         MA,
                                                      
                                                   
                                                         01960 USA
                                                      
                                                   
                                       
                                             —
                                          
                                          
                                             
                                                         Gelita North America,
                                                      
                                                   
                                                         2445 Port Neal Industrial Road Sergeant Bluff,
                                                      
                                                   
                                                         Iowa,
                                                      
                                                   
                                                         51054 USA
                                                      
                                                   
                                       
                              
                                 Luxemburg
                              
                              
                                 Antwerpen
                                 Zaventem
                                 Luxembourg
                              
                              
                                 
                                             DuPont Teijin Luxembourg SA
                                          
                                       
                                             PO Box 1681
                                          
                                       
                                             L-1016 Luxembourg
                                          
                                       
                           
                                 Franciaország
                              
                              
                                 Le Havre
                              
                              
                                 
                                             Kodak
                                          
                                       
                                             Zone Industrielle Nord,
                                          
                                       
                                             71100 Châlon sur Saône
                                          
                                       
                           
                                 Egyesült Királyság
                              
                              
                                 Liverpool
                                 Felixstowe
                              
                              
                                 
                                             Kodak Ltd
                                          
                                       
                                             Headstone Drive,
                                          
                                       
                                             Harrow,
                                          
                                       
                                             MIDDX HA4 4TY
                                          
                                       ”
                           
               
            
                  2.
               
               
                  A III. melléklet helyébe a következő szöveg lép:
                  
                     „III. MELLÉKLET
                     Egészségügyi bizonyítvány-minták a fényképészeti ipar által felhasználandó technikai zselatin harmadik országokból történő behozatalához
                     Megjegyzések
                     
                                 a)
                              
                              
                                 A fényképészeti ipar által felhasználandó technikai zselatin behozatalához az állat-egészségügyi bizonyítványokat az exportáló ország állítja ki az ezen III. mellékletben szereplő minta alapján. Tartalmazniuk kell az adott harmadik ország által előírt igazolásokat és adott esetben azokat a kiegészítő biztosítékokat, amelyeket az exportáló harmadik ország vagy annak egy része ír elő.
                              
                           
                                 b)
                              
                              
                                 Az egyes bizonyítványok eredeti példányai egyetlen kétoldalas dokumentumot alkotnak, vagy amennyiben további szövegre van szükség, olyan formátumúak, hogy minden szükséges oldal összetartozó és szétválaszthatatlan egészet alkosson.
                              
                           
                                 c)
                              
                              
                                 A bizonyítványt a határállomáson végzett ellenőrzés helye szerinti tagállam és a rendeltetési tagállam legalább egy hivatalos nyelvén kell kiállítani. E tagállamok azonban szükség esetén engedélyezhetik más nyelv használatát is hivatalos fordítás kíséretében.
                              
                           
                                 d)
                              
                              
                                 Ha a szállítmány tételeinek azonosítása érdekében a bizonyítványhoz további oldalakat csatolnak, ezeket az oldalakat is az eredeti bizonyítvány részének kell tekinteni, és azok mindegyikét el kell látni az igazoló hatósági állatorvos aláírásával és pecsétjével.
                              
                           
                                 e)
                              
                              
                                 Amennyiben a bizonyítvány, ideértve a d) pontban említett kiegészítő oldalakat is, egynél több oldalból áll, minden oldalt alul meg kell számozni az „(oldalszám)/(az összes oldal száma)” minta szerint, és az oldal tetején fel kell tüntetni a bizonyítvány illetékes hatóságtól kapott kódját.
                              
                           
                                 f)
                              
                              
                                 A bizonyítvány eredeti példányát a hatósági állatorvosnak kell kitöltenie és aláírnia. Ennek során az exportáló ország illetékes hatóságai biztosítják a 96/93/EK tanácsi irányelvben megállapítottakkal egyenértékű tanúsítási elvek betartását.
                              
                           
                                 g)
                              
                              
                                 Az aláírás színének különböznie kell a nyomtatás színétől. Ugyanez vonatkozik a pecsétekre, a dombornyomású pecsétek vagy a vízjel kivételével.
                              
                           
                                 h)
                              
                              
                                 A bizonyítvány eredeti példányának az EU-s határállomáson bemutatott szállítmányt a rendeltetési hely szerinti fényképészeti gyárig kell kísérnie.